stanford-oval/wikipedia huggingface dataset:
Warcraft: Orcs & Humans

| Warcraft: Orcs & Humans |
| --- | --- |

Kehittäjä:  Blizzard Entertainment
Julkaisija:  Blizzard Entertainment
Jakelija:  GOG.com
Tuottaja:  Bill Roper
Ohjelmoija:  Patrick Wyatt ja Michael Morhaime
Pelisarja:  Warcraft
Julkaistu:  1994
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  USK 12 
Alusta:  DOS, Macintosh
Jakelumuoto:  CD-ROM, CD-levy, levyke, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Warcraft: Orcs & Humans on Blizzard Entertainmentin kehittämä ja julkaisema reaaliaikainen strategiapeli, joka on julkaistu vuonna 1994 MS-DOSille.
Peli on Warcraft-sarjan ensimmäinen osa. Blizzard kehitti ja julkaisi vuonna 1996 pelistä Macintosh-version.
Peli oli järjestyksessä toinen[lähde? ] reaaliaikainen strategiapeli, ja se on ottanut perusideansa enimmäkseen genren ensimmäiseltä edustajalta, Dune II:lta. Dune II:n futuristinen grafiikka on korvattu fantasiateemalla.[lähde? ]
Tarina

Ihmisten asuttamassa Azerothin valtakunnassa Stormwindin ritarit ja Northshiren luostarin papit pitivät yllä kuninkaansa käskyn alla rauhaa ja oikeutta. Draenor-nimisessä maailmassa elävät örkit puolestaan olivat kirveillä ja keihäillä taisteleva ja susilla ratsastava rotu. Eräänä päivänä Gul'danin johtaman Varjoneuvoston manaajavelhot avaavat maailmojenvälisen portaalin, jonka kautta he lähettävät sotapäällikkö Blackhandin ja örkkien laumat Azerothiin.
Molempien kampanjen alussa käydään taisteluita Swamp of Sorrowsilla sekä Grand Hamletissa. Sodan aikana ihmisten suurimpiin sankareihin lukeutuva Anduin Lothar surmaa ilkeän ihmisvelho Medivhin, ja örkkien vakooja, puoliörkki Garona, salamurhaa ihmisten kuninkaan, Llane Wrynn I:n.
Örkkien kampanjan lopetuksessa örkit onnistuvat tuhoamaan Stormwind Keepin. Ihmisten kampanjan lopetuksessa ihmiset puolestaan tuhoavat örkkien tukikohdan Blackrock Spirella.
Vastaanotto

Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.
Aiheesta muualla

Warcraft: Orcs & Humans MobyGamesissa (englanniksi)
Blizzard Entertainment: Warcraft I (Arkistoitu – Internet Archive)
Warcraft: The Beginning

| Warcraft: The Beginning> Warcraft |
| --- | --- |

Ohjaaja:  Duncan Jones
Käsikirjoittaja:   Charles Leavitt  Duncan Jones 
Tarina:  Chris Metzen
Perustuu:  Blizzard Entertainmentin pelisarjaan Warcraft
Tuottaja:   Thomas Tull  Jon Jashni  Charles Roven  Alex Gartner  Stuart Fenegan  Chris Metzen  Tessa Ross 
Säveltäjä:  Ramin Djawadi
Kuvaaja:  Simon Duggan
Leikkaaja:  Paul Hirsch
Tuotantosuunnittelija:  Gavin Bocquet
Pääosat:   Travis Fimmel  Paula Patton  Ben Foster  Dominic Cooper  Toby Kebbell  Ben Schnetzer  Robert Kazinsky  Daniel Wu 
Valmistustiedot
Valmistusmaa:  Yhdysvallat
Tuotantoyhtiö:   Legendary Pictures  Blizzard Entertainment  Atlas Entertainment 
Levittäjä:  Universal Pictures
Ensi-ilta:   2016-05-2525. toukokuuta 2016 (Ranska)  2016-06-1010. kesäkuuta 2016 (Yhdysvallat ja Suomi)  
Kesto:  123 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Warcraft: The Beginning (engl. Warcraft) on vuonna 2016 ensi-iltansa saanut Warcraft-pelisarjaan perustuva elokuva. Tieto elokuvan toteuttamisesta julkistettiin vuonna 2006. Elokuvan ohjasi Duncan Jones ja hän myös käsikirjoitti sen yhdessä Charles Leavittin kanssa. Päärooleissa ovat Travis Fimmel, Paula Patton, Ben Foster, Dominic Cooper, Toby Kebbell, Ben Schnetzer, Robert Kazinsky ja Daniel Wu.
Elokuva kuvaa ihmisten ja örkkien ensimmäistä kohtaamista ja esittää tapahtumat kummankin osapuolen näkökulmista. Elokuvan päähenkilöitä ovat Anduin Lothar ja Durotan, ja siinä nähdään myös monia muita pelisarjasta tuttuja hahmoja ja paikkoja.
Rooleissa

| 0 | 1 | 2 |
| --- | --- | --- |
|  Travis Fimmel  | … |  Anduin Lothar   |
|  Paula Patton  | … |  Garona   |
|  Ben Foster  | … |  Medivh   |
|  Dominic Cooper  | … |  kuningas Llane Wrynn   |
|  Toby Kebbell  | … |  Durotan, Antonidas   |
|  Ben Schnetzer  | … |  Khadgar   |
|  Robert Kazinsky  | … |  Orgrim Tuomiovasara   |
|  Daniel Wu  | … |  Gul'dan   |
|  Ruth Negga  | … |  kuningatar Taria Wrynn   |
|  Anna Galvin  | … |  Draka   |
|  Clancy Brown  | … |  Mustakäsi   |
|  Callum Keith Rennie  | … |  Moroes   |
|  Burkely Duffield  | … |  Callan Lothar   |
|  Dean Redman  | … |  Varis   |
|  Ryan Robbins  | … |  Karos   |
|  Terry Notary  | … |  Grommash ”Grom” Helvetinhuuto   |
|  Michael Adamthwaite  | … |  kuningas Magni Pronssiparta   |
|  Dylan Schombing  | … |  prinssi Varian Wrynn   |
|  Glenn Close  | … |  Alodi (kreditoimaton)   |
|  Chris Metzen  | … |  hajustekauppias (cameo)   |
Tuotanto

Elokuvan oli tarkoitus olla Sam Raimin ohjaama. Raimi kuitenkin vetäytyi myöhemmin hankkeesta. Duncan Jones nimitettiin uudeksi ohjaajaksi tammikuussa 2013. Elokuvan tarina perustuu ensimmäisen Warcraft-pelin aikaan, esittäen ihmisten ja örkkien ensitapaamisen Myrskytuulen (engl. Stormwind) joukkojen komentaja Anduin Lotharin sekä Hallasusi-klaanin (engl. Frostwolf clan) päällikkö Durotanin näkökulmasta. Alun perin elokuvan ensi-illaksi kaavailtiin 18. joulukuuta 2015. Mutta elokuvan Star Wars: The Force Awakens ensi-ilta asetettiin samalle päivämäärälle, joten Warcraft-elokuvan uudeksi ensi-illaksi valittiin 11. maaliskuuta 2016.
Lokakuussa 2013 vahvistettiin, että elokuvan päänäyttelijöihin tulee kuulumaan Viikingit-televisiosarjan tähti, Travis Fimmel. Marraskuun BlizzConissa näytettiin konseptikuvia siitä, miltä Myrskytuuli, Rauta-ahjo (engl. Ironforge), Dalaran ja Draenor elokuvassa näyttäisivät. Samana vuonna joulukuussa paljastettiin, että elokuvan näyttelijäkaartiin kuuluvat Fimmelin lisäksi Ben Foster, Paula Patton, Toby Kebbell, Robert Kazinsky, Dominic Cooper, Daniel Wu ja Clancy Brown.
Elokuvan kuvaukset alkoivat vuoden 2014 alussa ja kestivät 123 päivää. Maaliskuussa ilmoitettiin Burkely Duffieldin liittyvän näyttelijäkaartiin. Pian kuvausten päättymisen jälkeen Ben Foster paljasti roolihahmonsa elokuvassa olevan itse Medivh, riivauksen alla ollut Vartija. Heinäkuussa 2014 San Diego Comic-Con International -tapahtumassa näytettiin teaser, jossa tuntematon ihminen taisteli tuntematonta örkkiä vastaan. Tapahtumassa näytettiin myös konseptikuva Synkästä portaalista (engl. Dark Portal).
Lokakuussa 2014 ilmoitettiin, että elokuvan musiikin sävellyksestä vastaa Ramin Djawadi. Marraskuussa BlizzConissa paljastettiin lisää tietoa näyttelijöiden rooleista. Travis Fimmel vahvistettiin Anduin Lotharin näyttelijäksi ja Toby Kebbell Durotanin näyttelijäksi. Muista aiemmin paljastetuista Paula Patton näyttelee Garonaa, Dominic Cooper Myrskytuulen kuningasta Llane Wrynniä, Robert Kazinsky Orgrim Tuomiovasaraa (engl. Orgrim Doomhammer), Daniel Wu örkkejä johtavaa manaajavelho Gul'dania ja Clancy Brown tämän sotapäällikköä Mustakättä (engl. Blackhand). Lisäksi paljastettiin kaksi uutta näyttelijää: Ben Schnetzer, joka näyttelee Khadgaria, Medivhin oppipoikaa, sekä Ruth Negga, joka näyttelee kuningatar Tariaa, kuningas Llanen puolisoa.
Huhtikuussa 2015 Universal Studios siirsi useiden kahden seuraavan vuoden aikana ilmestyvien ensi-iltoja. Warcraftin uudeksi ensi-illaksi ilmoitettiin 10. kesäkuuta 2016. Marraskuun 2015 alussa ilmoitettiin, että Amerikan ulkopuolella elokuva julkaistaan nimellä Warcraft: The Beginning. 6. marraskuuta julkaistiin elokuvan ensimmäinen virallinen traileri.
Aiheesta muualla

Warcraft: The Beginning Internet Movie Databasessa (englanniksi)
Elokuvan virallinen traileri (englanniksi)
Elokuvan näyttelijöitä paneelikeskustelussa vuoden 2015 San Diegon Comic-Conissa.
Yasser Hanna Ayyash

Yasser Hanna Ayyash
Yasser Hanna Ayyash (s. 4. joulukuuta 1955) on jordanialainen melkiittinen katolinen arkkipiispa. Hänet vihittiin papiksi 12. heinäkuuta 1987 ja nimitettiin Petra e Filadelfia arkkipiispaksi 21. kesäkuuta 2007. Piispaksi vihkiminen seurasi 13. lokakuuta. Pääkonsekraattorina toimi Gregorius III Lahham, jota avustivat Georges El-Murr ja Joseph Absi.
Walk of Life (kappale)

| ”Walk of Life” Dire Straits |
| --- | --- | --- |

Singlen tiedot
 Albumilta: Brothers in Arms
 B-puoli: ”One World Two Young Lovers (live)”
 Julkaistu: 1985
 Formaatti: 7” vinyyli, CD
 Tekijä(t): Mark Knopfler
 Tuottaja(t): Mark Knopfler, Neil Dorfsman
 Kesto: 04.12
 Levy-yhtiö: Vertigo (Iso-Britannia) Warner Bros. (USA)
Dire Straitsin muut singlet
| ”Brothers in Arms” 1985 | ”Walk of Life” 1985 | ”Your Latest Trick” 1986 |
Walk of Life on brittiläisen Dire Straits -yhtyeen kappale heidän viidenneltä Brothers in Arms (1985) -studioalbumiltaan. Se myöhemmin esiintyi heidän On the Night (1993) -livealbumillaan. Kappale julkaistiin singlenä marraskuussa 1985, mutta oli ollut ensiksi saatavilla "So Far Away" -singlen B-puolella, mikä julkaistiin aiemmin Brothers in Arms -albumilta.
Kappale pääsi parhaimmillaan seitsemänneksi Yhdysvaltain listoilla ja oli heidän suurin kaupallinen menestyksensä Isossa-Britanniassa, päästen listoilla sijalle kaksi. Kappale myös esiintyi kolmella kokelma albumilla: Money for Nothing (1988), Sultans of Swing: The Very Best of Dire Straits (1998) ja The Best of Dire Straits & Mark Knopfler: Private Investigations (2005).
Kappale jätettiin melkein pois albumilta kun toinen kappaleen tuottaja Neil Dorfsman äänesti kappaleen pois jättämisen puolesta. Muu yhtye äänesti kuitenkin säilyttämisen puolesta.
B-puolet

Kappaletta itseään käytettiin singlen "So Far Away" -Euroopan  julkaisun kääntöpuolella. "Walk Lifella" oli monia eri B-puolia eri formaattien ja eri julkaisualueiden välillä. Kaksi eniten käytetyintä kappaletta ovat liveversio kappaleesta "Two Young Lovers", joka oli aiemmin esiintynyt vuoden 1983 ExtendedancEPlay -EP:llä ja "One World", joka Brothers in Arms albumin" kahdeksas kappale.
Listasijoitukset > Viikoittaiset listat

| Listat (1985-86) | Paras sijoitus |
| --- | --- |
Australia (Kent Music Report): 11
Itävalta (Ö3 Austria Top 40): 18
Belgia (Ultratop 50 Flanders): 32
Belgia (VRT Top 30 Flanders): 23
Kanada (CHUM): 12
Kanada (RPM): 7
Saksa (Official German Charts): 15
Irlanti (IRMA): 1
Alankomaat (Dutch Top 40): 20
Alankomaat (Single Top 100): 17
Uusi-Seelanti (Recorded Music NZ): 3
Etelä-Afrikka (Springbok Radio): 2
Sveitsi (Schweizer Hitparade): 24
Iso-Britannia (Official Charts Company): 2
US Billboard Adult Contemporary: 4
US Billboard Hot 100: 7
US Billboard Top Rock Tracks: 6
US Cash Box: 10
Listasijoitukset > Vuoden lopun listat

| Listat (1985) | Sijoitus |
| --- | --- |
Kanada (RPM Top 100 Singles): 79
| Listat (1986) | Sijoitus |
| --- | --- |
Australia (Kent Music Report): 97
Etelä-Afrikka (Springbok Radio): 14
US Billboard Hot 100: 49
US Cash Box: 92
Käännös suomeksi
Strait-Jacket

| Strait-Jacket |
| --- | --- |
 Alkuperäinen elokuvajuliste
Ohjaaja:  William Castle
Käsikirjoittaja:  Robert Bloch
Tuottaja:  William Castle
Säveltäjä:  Van Alexander
Kuvaaja:  Arthur E. Arling
Tuotantosuunnittelija:  Boris Leven
Pukusuunnittelija:  Frank Tuttle
Pääosat:  Joan Crawford Diane Baker Leif Erickson Rochelle Hudson
Valmistustiedot
Valmistusmaa:   Yhdysvallat
Tuotantoyhtiö:  William Castle Productions
Levittäjä:  Columbia Pictures Netflix
Ensi-ilta:   19. tammikuuta 1964
Kesto:  93 minuuttia
Alkuperäiskieli:  englanti
Tuotto:  3 200 000 USD (USA, 1964)
Aiheesta muualla
IMDb 
Elonet
AllMovie
Infobox OKNimi-testi OK: 
Strait-Jacket on William Castlen ohjaama ja tuottama psykologinen trilleri vuodelta 1964. Trillerin pääosissa ovat Joan Crawford ja Diane Baker äitinä ja tyttärenä kirvesmurhatarinassa.
Strait-Jacketin oli käsikirjoittanut Robert Bloch. Elokuvan käsikirjoitus oli ensimmäinen kahdesta, jonka Bloch laati Castlen elokuvaan. Toinen näistä elokuvista on Yöllistä kauhua, joka ilmestyi myöhemmin samana vuonna 1964. William Castle Productions toimi elokuvan tuotantoyhtiönä ja Columbia Pictures julkaisijana ja jakelijana.
Juoni

Lucy Harbin (Joan Crawford) on viettänyt kaksikymmentä vuotta psykiatrisessa sairaalassa murhattuaan julmasti kirveellä häntä pettäneen aviomiehensä (Lee Majors) ja tämän rakastajattaren. Intohimorikoksen todistajana oli Lucyn nuori Carol-tytär (Vicki Cos).
Päästyään sairaalasta Lucy yrittää uudistaa äiti–tytär-suhdettaan Carolin (Diane Baker) kanssa, joka on nyt nuori nainen ja menossa naimisiin. Pian kuitenkin julmat kirvesmurhat jatkuvat... Toistaako Lucy menneisyyttään?
Näyttelijät

| 0 | 1 | 2 |
| --- | --- | --- |
|  Joan Crawford  | … |  Lucy Cutler Harbin   |
|  Diane Baker  | … |  Carol Harbin   |
|  Leif Erickson  | … |  Bill Cutler   |
|  George Kennedy  | … |  Leo   |
|  Lee Majors  | … |  Frank Harbin   |
|  Howard St. John  | … |  Raymond Fields   |
|  Edith Atwater  | … |  Rouva Fields   |
|  John Anthony Hayes  | … |  Michael Fields   |
|  Rochelle Hudson  | … |  Emily Cutler   |
|  Mitchell Cox  | … |  Tohtori Anderson   |
Tausta

Elokuvan Mitä tapahtuikaan Baby Janelle? (1962) menestyksen jälkeen Joan Crawford ja monet muut vanhemmat näyttelijät, kuten Bette Davis ja Barbara Stanwyck, tekivät lukuisia kauhuelokuvia 1960-luvulla. Strait-Jacket on yksi "psycho-biddy"-genren merkittävistä esimerkeistä. Psycho-biddy on eräänlainen kauhuelokuvan alalajityyppi, joita tehtiin 1960- ja 1970-luvuilla.
Tuotanto

Joan Crawford korvasi Joan Blondellin Lucy Harbinin roolissa, koska Blondell oli loukkaantunut kotonaan ennen kuvauksia ja eikä voinut tehdä elokuvaa sitoumuksestaan huolimatta. Crawfordin neuvotteluihin kuuluivat käsikirjoituksen ja näyttelijäkaartin hyväksyminen, 50 000 dollarin palkka ja 15 prosenttia tuotoista. Crawfordin vaatimuksesta Carolin roolissa ollut Anne Helm korvattiin Diane Bakerilla. Baker ja Crawford olivat aiemmin näytelleet yhdessä elokuvassa Kaikki unelmani (1959). Vaikka Baker väitti (koosteena Strait-Jacketin DVD-julkaisun lisämateriaalissa), että hänet korvattiin Carol Harbinin rooliin Anne Helmin väitetyn kokemattomuuden ja epäpätevyyden takia, Anne Helm oli itse asiassa tuolloin kokeneempi näyttelijä kuin Baker.
Strait-Jacketin tuotanto alkoi elokuussa 1963. Elokuva on Lee Majorsin elokuvadebyytti. PepsiCon varapääjohtaja Mitchell Cox näytteli Lucyn tohtoria. Crawford oli tuolloin PepsiCon hallituksessa. Columbia Picturesin logosta tehtiin elokuvan loppuun muunnos, jossa soihtunaisen pää on hänen jalkojensa juuressa eikä hänen soihtunsa enää loista.
Julkaisu ja vastaanotto

Strait-Jacket sai ensi-iltansa Yhdysvalloissa 19. tammikuuta vuonna 1964. New Yorkin ensi-ilta oli 22. tammikuuta 1964. Suomessa Strait-Jacket ei saanut esitystä, koska sen ikärajaksi päätettiin 7. lokakuuta 1964 "KK" eli "kokonaan kielletty". Kieltopäätös kumottiin vuonna 2000.
Strait-Jacketin ensimmäisen ensi-illan aikana katsojille jaettiin pieniä pahvisia kirveitä heidän astuessaan elokuvateatteriin.
Strait-Jacket tuotti ilmestymisvuonnaan Yhdysvalloissa 3,2 miljoonaa dollaria. Strait-Jacket pääsi vuoden 1964 menestyneimpien elokuvien joukkoon. Muun muassa Variety kehui Crawfordin roolisuoritsta. The New York Timesin Bosley Crowther lyttäsi elokuvan. Internet Movie Databasessa elokuvalla on 6,7 tähteä kymmenestä, mikä perustuu yli 2 100 käyttäjän arviointiin. Elokuvalla on Rotten Tomatoes -sivustolla 80 prosentin ”tuore” arvosana, joka perustuu viiteen arvosteluun.
VHS- ja DVD-julkaisut

Strait-Jacket julkaistiin VHS:lle 19. tammikuuta 1999. DVD:lle elokuva julkaistiin ensimmäisen kerran 12. maaliskuuta 2002 ja toisen kerran 20. lokakuuta 2009. Vuoden 2009 julkaisussa Strait-Jacket on yksi viisilevyisen The William Castle Film Collectionin elokuvista.
Aiheesta muualla

Strait-Jacket Internet Movie Databasessa (englanniksi)
Strait-Jacket Elonet.
Strait-Jacket AllMoviessa. (englanniksi)
Strait-Jacket TCM Movie Databasessa (englanniksi)
Strait-Jacket Legendary Joan Crawford.comissa (englanniksi)
Strait-Jacket Joancrawfordbest.comissa (englanniksi)
Strait-Jacket Rotten Tomatoesissa (englanniksi)
Vuomanahkajäkälä

| Vuomanahkajäkälä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Nahkajäkälät Peltigerales
Heimo::  Nahkajäkälät Peltigeraceae
Suku::  Nahkajäkälät Peltigera
Laji::  retifoveata
Kaksiosainen nimi
 Peltigera retifoveata  Vitik. 
Katso myös
   Vuomanahkajäkälä Wikispeciesissä   Vuomanahkajäkälä Commonsissa 
Infobox OKNimi-testi OK: 
Vuomanahkajäkälä (Peltigera retifoveata) on nahkajäkälien sukuun kuuluva jäkälä. Sen yläpinta on harmaanruskea ja huopakarvainen. Alapinnalla on pitkään vaalean kullanruskeina pysyviä nukkakarvaisia suonia. Liuskat ovat 1,5–2 senttimetriä levitä. Kasvustot voivat olla jopa 20 senttimetriä halkaisijaltaan. Suomessa vuomanahkajäkälää on tavattu vain Oulangan kansallispuiston alueella. Sielläkin vain rotkolaaksojen varjorinteiden sammalikoissa. Sitä oletetaan kuitenkin löytyvän myös muualta Pohjois-Suomesta. Suomessa se on luokiteltu äärimmäisen uhanalaiseksi lajiksi.
Vuomanahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2), dolikorritsiinia (C32H54O3) ja peltidaktyliinia (C32H54O3).
Aiheesta muualla

Laji.fi: Vuomanahkajäkälä (Peltigera retifoveata)
ITIS: Peltigera retifoveata (englanniksi)
UniProt: Taxonomy - Peltigera retifoveata (englanniksi)
Global Biodiversity Information Facility (GBIF): Peltigera retifoveata (englanniksi)
Consortium of Lichen Herbaria: Peltigera retifoveata (englanniksi)
William Axt

| William Axt> Henkilötiedot |
| --- | --- |
Syntynyt: 19. huhtikuuta 1888 New York City, New York
Kuollut: 13. helmikuuta 1959 (70 vuotta) Ukiah, Kalifornia
Ammatti:  teatteri- ja elokuvasäveltäjä, kääntäjä, sovittaja, musiikkiohjaaja
Muusikko
Taiteilijanimi:  Dr. William Axt Dr. Billy
Aktiivisena:  1914–1953
  [ Muokkaa Wikidatassa ] [ ohje ]  
William Axt (19. huhtikuuta 1888 New York City, New York – 13. helmikuuta 1959 Ukiah, Kalifornia) oli yhdysvaltalainen säveltäjä, joka sävelsi musiikin yli kahteensataan elokuvaan.
Axt syntyi New Yorkissa 19. huhtikuuta vuonna 1888. Hän valmistui Bronxin DeWitt Clinton High Schoolista ja opiskeli National Conservatory of Music of America -konservatoriossa. Hän sai myös yksityistä musiikkiopetusta Berliinissä. Axt toimi avustavana kapellimestarina Hammerstein Grand Opera Companyssa ja musiikkiohjaajana Manhattanin Capitol Theatressa ennen liittymistään Metro-Goldwyn-Mayerin säveltäjiin vuonna 1919. Metro-Goldwyn-Mayerilla Axt työskenteli niin säveltäjänä, kääntäjänä, sovittajana, musiikkiohjaajana kuin musiikkisynkronointijanakin. Hän sävelsi ja sanoitti myös monia elokuvalauluja. Axt ansaitsi Chicagon yliopistolta musiikista tohtorin paperit vuonna 1922.
Axt sävelsi musiikin muun muassa elokuviin Ahneus (1924), Suuri paraati (1925), Ben-Hur (1925), Tanssivat tyttäremme (1928), Grand Hotel (1932), Päivälliset klo 8 (1933), Pettävä varjo (1934) ja Kahdesti vihitty (1936).
Axtin vetäydyttyä eläkkeelle elokuvateollisuudesta hän alkoi kasvattaa karjaa ja astuttaa hevosia Kalifornian Laytonvillessa. Axt kuoli 70-vuotiaana 13. helmikuuta vuonna 1959 Kalifornian Ukiahissa.
Aiheesta muualla

William Axt Internet Movie Databasessa. (englanniksi)
William Axt Elonetissä.
William Axt  MonstrousMovieMusic.comissa (englanniksi)
Ympäristötekniikka

Ympäristötekniikka on poikkitieteellinen tekniikan laji, jonka tavoitteena on hyödyntää erilaisia teknisiä ratkaisuja ympäristön laadun ja ihmisen hyvinvoinnin turvaamiseksi. Historiallisesti ympäristötekniikka on liittynyt rakennustekniikan koulutussuuntiin, koska sen pääaiheena on ollut vesiensuojelu ja jätevesienkäsittely. Teollistumisen myötä ympäristötekniikka on laajentunut ja siihen kuuluvat ainakin seuraavat alueet:
Energiatekniikka ja vaihtoehtoiset energiaratkaisut, joita tarvitaan kestävään kehitykseen.
Ympäristöinformatiikka, joka on ympäristön, esimerkiksi ilmanlaadun, vesien tilan, maaperän saastumisen ja ympäristönsuojelun kuten jätehuollon optimoimisen, teollisuuden prosessien tai ympäristön biologiseen monimuotoisuuden mittaamista ja tietotekniikan soveltamista näiden tulosten käsittelyyn ja raportointiin.
Ympäristökemia, ympäristöön päässeiden kemikaalien vaikutusten selvittämistä, esimerkiksi aerosolitekniikka.
Ilmansuojelu
Yhdyskuntien vesihuolto ja jätevesien käsittely sekä muu jätehuolto
Erilaiset kierrätysratkaisut
Teollisten prosessien optimointi ja suljetut kierrot
Ympäristötekniikka-nimikkeellä löytyy oppiaine monista yliopistoista ja ammattikorkeakouluista.
Yahooskinit

| Yahooskinit |
| --- | --- |
Väkiluku:  n.100
Asuinalueet:  Yhdysvallat (Oregon)
Kielet:  klamath, englanti
Yahooskinit ovat intiaaniheimo Yhdysvaltojen Oregonissa. He ovat yksi kolmesta klamathien heimosta.
Vuonna 1864 he tekivät yhdessä kahden muun klamath-heimon kanssa sopimuksen Yhdysvaltojen kanssa ja heidät siirrettiin reservaattiin. Reservaatissa heistä tuli maanviljelijöitä ja he hylkäsivät entisen metsästys- ja keräilyelintapansa. Reservaatti menetti suurimman osan alueistaan 1954, kun kongressi kielätytyi tunnustamasta klamatheja. He saivat takaisin alkuperäiskansan statuksensa 1986, mutta heidän menettämiään maita ei palautettu. Nykyisin yahooskinit elävät suurimmaksi osaksi Klamathin piirikunnassa Oregonissa.
Yalan kansallispuisto

Yalan kansallispuiston sijainti.
Yalan kansallispuisto on Sri Lankassa sijaitseva kansallispuisto, jota kutsutaan toisinaan nimellä Ruhuna. Se on Sri-Lankan kansallispuistoista suosituin.
Lähin kaupunki on Tissamaharama. Alueella virtaa joki nimeltä Menik Ganga. Siellä on myös kallioita, joiden keskellä on pieniä lampia. Alueen kaakkoisosa ulottuu meren rantaan, missä on hiekkadyynejä ja mangrovemetsiä. Suurimmassa osassa kansallispuistoa kasvaa piikkipensaita. Kansallispuiston alueella on paljon suurikokoisia nisäkkäitä, kuten hirvieläimet, sakaali, leopardi ja huulikarhu ja pienempiä nisäkkäitä kuten puoliapinoita. Alueella esiintyviä lintulajeja ovat kotoperäiset lajit, sarvinokat ja riikinkukko.
Kartta suojelualueen osista.
Aiheesta muualla

Kuvia tai muita tiedostoja aiheesta Yalan kansallispuisto Wikimedia Commonsissa
Yala National Park (englanniksi) (yalasrilanka.lk)
Yala National Park (englanniksi) (lanka.com)
Sloveeni

| Sloveeni |
| --- | --- |
 Sloveenin kielen puhuma-alue
Oma nimi:  slovenščina, slovenski jezik
Tiedot
Alue:   Slovenia  Italia  Unkari   Itävalta
Virallinen kieli:   Slovenia  Euroopan unioni  Itävalta (vähemmistökieli)  Italia (vähemmistökieli)
Puhujia:  2,5 miljoonaa
Sija:  ei 100 suurimman joukossa
Kirjaimisto:  latinalainen
Kielenhuolto:  Slovenian taide- ja tiedeakatemia
Kielitieteellinen luokitus
Kielikunta:  indoeurooppalaiset kielet
Kieliryhmä:  slaavilaiset kielet eteläslaavilaiset kielet
Kielikoodit
ISO 639-1:  sl
ISO 639-2:  slv
ISO 639-3:  slv
 Ohje 
Puhuttua sloveenia.
Sloveeni (omakielinen nimi: slovenski jezik tai slovenščina) on eteläslaavilaisiin kieliin kuuluva indoeurooppalainen kieli. Sen lähimpiä sukulaiskieliä ovat serbokroaatti ja molisenkroatia.. Sitä puhuu noin 2,5 miljoonaa ihmistä Sloveniassa sekä naapurimaissa Italiassa, Unkarissa ja Itävallassa.
Kielellä on virallisen kielen asema Sloveniassa ja Euroopan unionissa. Lisäksi kielellä on virallisen vähemmistökielen asema Italiassa ja Itävällassa.
Kieltä kirjoitetaan latinalaisin aakkosin. Raamattu käännettiin kokonaisuudessaan sloveeniksi vuonna 1584.